Тантал-ниобаттар

Тантал-ниобаттар – табигый комплекстүү кошундулар (Та жана Nb) түрүндөгү минералдар тобу. Майда бүртүкчөлүү, өңү кара, күңүрт, саргыч күрөң, металл сымал жалтырайт. Катуулугу 4,5–8. Салыштырма салмагы 3,5–9 г/см3. Радиоактивдүүлүгү жогору. Сейрек кездешет. Тантал-ниобаттар гранит, нефелиндүү синенит, пегматит, жегичтүү пегматиттерде кошунду (акцессор) минерал катары учурайт. Тантал-ниобаттар – тантал, ниобий, торий металлдары алынуучу негизги сырьё. 
Категория: Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9